CELEX: 32012D0189
Language: et
Date: 2012-03-26 00:00:00
Title: 2012/189/EL: Nõukogu otsus, 26. märts 2012 , 2010. aasta rahvusvahelise kakaolepingu sõlmimise kohta

12.4.2012   
            
            
               ET
            
            
               Euroopa Liidu Teataja
            
            
               L 102/1
            
         NÕUKOGU OTSUS,
   26. märts 2012,
   2010. aasta rahvusvahelise kakaolepingu sõlmimise kohta
   (2012/189/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 207 lõikeid 3 ja 4 koostoimes artikli 218 lõikega 6,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut
   ning arvestades järgmist:
   
               (1)
            
            
               25. juunil 2010 kiitis Ühinenud Rahvaste Organisatsiooni kaubandus- ja arengukonverentsi juurde loodud läbirääkimiskonverents heaks 2010. aasta rahvusvahelise kakaolepingu (edaspidi „leping”) teksti.
            
         
               (2)
            
            
               Läbirääkimised lepingu üle toimusid selleks, et asendada 2001. aasta rahvusvaheline kakaoleping (edaspidi „2001. aasta leping”), mille kehtivust on pikendatud 30. septembrini 2012.
            
         
               (3)
            
            
               Leping on allakirjutamiseks avatud alates 1. oktoobrist 2010 kuni 30. septembrini 2012 ning ratifitseerimis- ja heakskiitmiskirjad saab hoiule anda sama tähtaja jooksul.
            
         
               (4)
            
            
               Lepingu eesmärgid kuuluvad ühise kaubanduspoliitika alla.
            
         
               (5)
            
            
               Euroopa Liit on 2001. aasta lepingu osaline ning luba lepingu allkirjastamiseks ja ajutise kohaldamise kirjade hoiuleandmiseks on antud nõukogu otsuses 2011/634/EL (1). Seepärast on liidu huvides leping sõlmida,
            
         ON VASTU VÕTNUD KÄESOLEVA OTSUSE:
   Artikkel 1
   2010. aasta rahvusvaheline kakaoleping (edaspidi „leping”) kiidetakse Euroopa Liidu nimel heaks (2).
   Artikkel 2
   Nõukogu eesistuja annab liidu nimel hoiule lepingu artiklis 54 ette nähtud kirjad (3).
   Artikkel 3
   Käesolev otsus jõustub selle vastuvõtmise kuupäeval.
   
      Brüssel, 26. märts 2012
      
         
            Nõukogu nimel
         
         
            eesistuja
         
         N. WAMMEN
      
   
   
      (1)  ELT L 259, 4.10.2011, lk 7.
   
      (2)  Leping koos allkirjastamise otsusega on avaldatud väljaandes ELT L 259, 4.10.2011, lk 8.
   
      (3)  Nõukogu peasekretariaat avaldab lepingu jõustumise kuupäeva Euroopa Liidu Teatajas.